**Філ Фодэн** (англ.: Phil Foden; нар. 29 мая 2000) — англійскі футбаліст, нападнік клуба «Манчэстэр Сіці» і нацыянальнай зборнай Англіі. Фодэн уварваўся ў прафесійны футбол у 2017 годзе, калі ён здабыў узнагароду «Залаты мяч» на Кубку свету да 17 гадоў пасля паспяховага выступу англійскай зборнай. У гэтым жа годзе футбаліст дэбютаваў у складзе «Манчэстэр Сіці», а ў снежні быў прызнаны BBC самым таленавітым маладым спартсменам года.

Клубная кар’ера
---------------

Нарадзіўшыся ў Стокпарце, частцы Вялікага Манчэстэра, Фодэн быў заўзятарам «Манчэстэр Сіці» з дзяцінства. Да моладзевай акадэміі клуба далучыўся ва ўзросце чатырох гадоў. Ігрок атрымаў адукацыю ў прыватным каледжы Святога Беды, а плату за навучанне ўносіў «Манчэстэр Сіці». 6 снежня 2016 года галоўны трэнер Пеп Гвардыёла ўключыў Фодэна ў склад матча групавога этапу Лігі чэмпіёнаў супраць «Сэлтыка», аднак ігрок так і застаўся на лаўцы запасных.

Перад сезонам 2017/18 Фодэн выправіўся з клубам у перадсезоны тур у ЗША. Пасля некалькіх з’яўленняў на лаўцы запасных у пачатку сезона 2017/18, Фодэн дэбютаваў у «Манчэстэр Сіці» 21 лістапада 2017 года ў гульні Лігі чэмпіёнаў супраць «Феенорда», выйшаўшы на 75-й хвіліне замест Яя Турэ. Фодэн выйшаў на пляцоўку замест Серхіа Агуэра ў фінале Кубка футбольнай лігі 25 лютага 2018 года, дапамогшы «Сіці» перайграць «Арсенал» на стадыёне «Уэмблі» з лікам 3:0. 13 мая ён стаў самым маладым іграком у гісторыі, які атрымаў медаль пераможцаў Прэм’ер-лігі. Гэтае дасягненне было дададзенае ў кнігу рэкордаў Гінэса ў выданні 2020 года. Свой першы мяч у складзе «гараджан» Фодэн забіў на хатнім стадыёне «Этыхад» у пераможным матчы супраць «Ротэрэм Юнайтэд» у розыгрышу Кубка Англіі 6 студзеня 2019 года. Рушыў за гэтым гол Фодэна ў розыгрышы Прэм’ер-лігі 20 красавіка 2019 года, калі паўабаронца адправіў у браму «Тотэнхэм Хотспур» адзіны мяч у матчы. Паводле вынікаў сезона «Манчэстэр Сіці» здабыў усе магчымыя ўзнагароды, поруч з гэтым Фодэн стаў гуляць усё больш важкую ролю ў клубе. У наступным сезоне Фодэн забяспечыў сабе месца ў асноўным складзе, не зважаючы на тое, што сезон быў перарваны праз пандэмію COVID-19, якая ахапіла не толькі Вялікабрытанію, але і ўвесь свет.

У новым сезоне 2020/21 Фодэн распачаў лік галоў на сваім рахунку 21 верасня 2020 года ў матчы супраць «Вулверхэмптан Уондэрэрс», зрабіўшы ўнёсак у перамогу клуба з лікам 3:1. Свой другі гол у сезоне англійскага першынства футбаліст забіў 24 кастрычніка 2020 года ў сустрэчы супраць «Вест Хэм Юнайтэд», якая скончылася ўнічыю з лікам 1:1 на лонданскім стадыёне. Першым голам Фодэн адзначыўся і ў Лізе чэмпіёнаў, адправіўшы мяч у браму грэчаскага «Алімпіякоса». 7 лютага 2021 года ігрок забіў гол і адзначыўся асістэнцкім пунктам у гасцявым матчы супраць «Ліверпула», разграміўшы «чырвоных» з лікам 4:1, што стала першай перамогай яго дружыны на «Энфілдзе» з 2003 года. «Манчэстэр Сіці», дзякуючы ў тым ліку намаганням Фодэна, здолеў выйсці ў фінал Лігі чэмпіёнаў, але «гараджаня» саступілі ад «Чэлсі» з лікам 0:1. Тым не менш, ігрок быў уключаны ў склад сімвалічнай зборнай Лігі чэмпіёнаў. Акрамя таго, клуб вярнуў сабе тытул чэмпіёна Англіі.

Міжнародная кар’ера
-------------------

Фодэн быў важнай часткай юнацкіх і моладзевых зборных Англіі. 25 жніўня 2020 года гадоўны трэнер асноўнай зборнай Гарэт Саўтгейт упершыню выклікаў Фодэна ў склад нацыянальнай зборнай. Міжнародны дэбют маладога іграка адбыўся ў матчы супраць зборнай Ісландыі 5 верасня 2020 года ў розыгрышу Лігі нацый. Матч скончыўся перамогай англічанін з лікам 1:0.

Дасягненні
----------

**«Манчэстэр Сіці»**:

* Чэмпіён Англіі (5): 2018, 2019, 2021, 2022, 2023
* Уладальнік Кубка Англіі (2): 2019, 2023
* Уладальнік Кубка футбольнай лігі (4): 2018, 2019, 2020, 2021
* Уладальнік Суперкубка Англіі (2): 2018, 2019
* Пераможца Лігі чэмпіёнаў: 2023
* Уладальнік Суперкубка УЕФА: 2023

Заўвагі
-------

1. ↑  Phil Foden // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑
3. ↑  «City Starlet Foden: Silva’s My Idol». Manchester City F.C.
4. ↑  «Phil Foden may have gone from ballboy to 'Pep Guardiola’s lad', but Man City’s local hero remains firmly grounded». The Daily Telegraph.
5. ↑  «Pivotal Man City moment that helped shape Blues' vision for their next generation». Manchester Evening News.
6. ↑  «Manchester City 1-1 Celtic». BBC Sport.
7. ↑  «Arsenal 0-3 Manchester City». BBC Sport.
8. ↑  «Man City fans loved seeing Phil Foden make Premier League history». Manchester Evening News.
9. ↑  «Q&A with Manchester City FC’s Phil Foden — the youngest football player to win the Premier League». The Guinness World Records.
10. ↑  «Man City put seven past Rotherham to reach fourth round». BBC Sport.
11. ↑  «How big a feat is Man City’s treble?». BBC Sport.
12. ↑  «Liverpool 1-4 Manchester City». BBC Sport.
13. ↑  «England call-ups for Harry Maguire, Phil Foden, Mason Greenwood and Kalvin Phillips». BBC Sport.

|  |  |
| --- | --- |
| ⚙️   У сацыяльных сетках | Facebook · X |
| Фота, відэа і аўдыё | Instagram · TikTok |
| Тэматычныя сайты | AS.com · BDFA · BDFutbol · ESPNFC.com · eu-football.info (ігрок) · FBref.com · FootballDatabase.eu · Kicker.de · Kooora · L’Équipe · National Football Teams.com · Soccerbase (ігрок) · Soccerway · playmarkerstats.com (ігрок) · Transfermarkt (ігрок) · worldfootball.net (ігрок) · УЕФА |
| Слоўнікі і энцыклапедыі | Munzinger |
| Нарматыўны кантроль | BIBSYS: 1653286949656 · LCCN: no2023007898 · VIAF: 5723162118010202320000 |

| ⛭ Манчэстэр Сіці |
| --- |
| 
* 2 Уокер
* 3 Дыяш
* 4 Філіпс
* 5 Стоўнз
* 6 Аке
* 7 Канселу
* 8 Ковачыч
* 9 Холанд
* 10 Грыліш
* 13 Стэфен (б)
* 14 Ляпорт
* 16 Радры
* 17 дэ Бройнэ
* 18 Артэга (б)
* 19 Альварэс
* 20 Сілва
* 21 Гомес
* 25 Аканджы
* 26 Марэз
* 31 Эдэрсан (б)
* 32 Перонэ
* 33 Карсан (б)
* 47 Фодэн
* 48 Дэлап
* 80 Палмер
* 82 Льюіс
* 87 Мак-Аці
* 97 Уілсан-Эзбранд
* галоўны трэнер: Хасеп Гвардыёла

 |

| Склады зборнай Англіі |
| --- |
| 

| ⛭Зборная Англіі — Чэмпіянат Еўропы 2020 — 2-е месца |
| --- |
| Сцяг Англіі | 
* 1 Пікфард (б)
* 2 Уокер
* 3 Шоу
* 4 Райс
* 5 Стоўнз
* 6 Магуайр
* 7 Грыліш
* 8 Дж. Хендэрсан
* 9 Кейн
* 10 Стэрлінг
* 11 Рэшфард
* 12 Трып’ер
* 13 Дз. Хендэрсан (б) / Рэмсдэйл (б)
* 14 Філіпс
* 15 Мінгс
* 16 Коўдзі
* 17 Санча
* 18 Кэлверт-Льюін
* 19 Маўнт
* 20 Фодэн
* 21 Чылуэл
* 22 Уайт
* 23 Джонстан (б)
* 24 Джэймс
* 25 Сака
* 26 Белінгем
* трэнер: Гарэт Саўтгейт

 |

 |
| 

| ⛭Зборная Англіі — Чэмпіянат свету 2022 |
| --- |
| Сцяг Англіі | 
* 1 Пікфард (б)
* 2 Уокер
* 3 Шоу
* 4 Райс
* 5 Стоўнз
* 6 Магуайр
* 7 Грыліш
* 8 Хендэрсан
* 9 Кейн
* 10 Стэрлінг
* 11 Рэшфард
* 12 Трып’ер
* 13 Поўп (б)
* 14 Філіпс
* 15 Даер
* 16 Коўдзі
* 17 Сака
* 18 Александэр-Арнальд
* 19 Маўнт
* 20 Фодэн
* 21 Уайт
* 22 Белінгем
* 23 Рэмсдэйл (б)
* 24 Уілсан
* 25 Мэдысан
* 26 Галахер
* трэнер: Гарэт Саўтгейт

 |

 |